Zavidovići

**Zavidovići** su grad i naseljeno mjesto u Bosni i Hercegovini. Smješteni su između Doboja i Zenice, na rijekama Bosni, Krivaji i Gostoviću. Administrativno pripadaju Zeničko-dobojskom kantonu Federacije Bosne i Hercegovine. Po popisu iz 2013, u Zavidovićima živjelo je 35.988 stanovnika.

## Historija 
Zavidovići su naselje koje je nastalo krajem 19. vijeka.  Nalazi se na 44,27 sjeverne geografske širine i 18,10 stepeni istočne geografske dužine, a na nadmorskoj visini od 210 metara. Općina se prostire na 590&nbsp;km2, a sam grad na površini od 4&nbsp;km2. Ipak, historija ne nudi konkretne odgovore šta se zbilo sa njima dolaskom Slavena.

Pred dolazak Osmanlija, Bosna je imala organizovanu državu u čijem su sastavu bila i područja oko Zavidovića. O tom periodu svjedoče i ostaci bogumilske kulture na zavidovićkom području, uključujući nekropole stećaka i ostatke srednjovjekovnih utvrđenja u okolini grada.

Zavidovići se po prvi put spominju 1565. godine kao selo. Rizah Odžakčić

Sjeverozapadno od Vozuće je brdo Stog. Na jednom od njegovih vrhova je Grad ili Gradina. Po narodnom predanju, tu je bio grad Marije Terezije. Još uvijek su dobro vidljivi putevi kroz i oko grada te zidovi i obilježja. Na kosi neposredno pod Gradom se nalazi mjesto Pazarište. Jedno drugo mjesto pod Stogom a blizu Pazarišta se zove Kahursko Gumno. Prema narodnim pričama, kad je Marija Terezija bježala iz tog grada, onda je u jedan duboki vir u Krivaji bacila zlatan razboj. Taj se vir zove *Duboki Vir* ili *Balukana* (od turskog *balık* – riba).

### Osmanlijsko doba 
Osmanlije su 1463. godine poslije zauzeća Zenice produžili dolinom rijeke Bosne i pretpostavlja se da su doprli do Zavidovića, Maglaja i Tešanja.

### Austro-ugarsko doba 
Dolazak Austro-Ugarske donosi prekretnicu u razvoju na području Zavidovića. Nova vlast ugovara eksploataciju bujnih šuma sa firmom *Marpurgo i Parente* koja 1887. godine gradi šumsku gravitacionu prugu dolinom rijeke Gostović, a u Zavidovićima 1897. godine gradi pilanu. *Šipad* je preuzima 1937. nakon pauze od devet godina. Prije Drugog svjetskog rata, drvo se od ušća Krivaje prevozilo rijekom Bosnom u vidu splavova.

Industrijski razvoj i doseljavanje stručnih i fizičkih radnika iz različitih krajeva Austro-Ugarske i Evrope bitno su promijenili socijalnu, nacionalnu i kulturnu strukturu naselja u slivu Krivaje, čime su Zavidovići već početkom 20. vijeka stekli obilježja izrazito multikulturne radničke sredine. Fenomen kamenih kugli je rijedak u svijetu. Osim Kostarike i Meksika mnoge su pronađene i u Bosni i Hercegovini.

### Ratna dešavanja 1992–1995 
Područje Zavidovića imalo je važan strateški položaj u ratu u Bosni i Hercegovini, naročito zbog komunikacija prema Žepču, Maglaju, Ozrenu i Vozući. U ljeto 1993. prostor Žepče–Zavidovići–Maglaj bio je poprište složenih sukoba između Armije Republike Bosne i Hercegovine, HVO-a i Vojske Republike Srpske.

Na vozućko-ozrenskom ratištu posebno teške borbe vođene su tokom juna i jula 1994. godine. Godine 1995. odigrala se *Bitka za Vozuću*, pri čemu su operacije na pravcu Zavidovići–Banovići i prema području Vozuće imale značaj za pokušaj presijecanja ozrenskog izbočenja i spajanja operativnih pravaca srednje i sjeveroistočne Bosne.

U završnoj fazi rata, na području općine Zavidovići počinjeni su i ratni zločini nad zarobljenicima. U predmetu *Tužilac protiv Rasima Delića*, MKSJ je razmatrao zločine počinjene u selu Livade u općini Zavidovići i u logoru Kamenica u dolini Gostovića, u blizini Zavidovića. Sud je utvrdio da Rasim Delić nije poduzeo potrebne i razumne mjere da spriječi i kazni okrutno postupanje pripadnika odreda *El Mudžahid* nad zarobljenicima u Livadama i Kamenici u julu i augustu 1995. godine.

### Savremeno doba 
Zavidovići su svoj prvi drveni pješački most dobili 6. aprila 2009, kada je održana i svečana manifestacija povodom otvaranja istog. Pješački most nosi naziv *Duga* i povezuje autobusku stanicu s centrom grada preko rijeke Bosne. Drveni most *Duga* je srušen kao posljedica poplava koje su zadesile Bosnu i Hercegovinu u maju 2014.

## Stanovništvo 
### Nacionalni sastav stanovništva – grad Zavidovići 
### Nacionalni sastav stanovništva – naseljeno mjesto Zavidovići 
## Poznate ličnosti 
* Safet Sušić, nogometaš i trener
* Izet Čamdžić, profesor svjetskih znanosti i glavni imam medžlisa islamske zajednice
* Šefik Džaferović, bivši član predsjedništva Bosne i Hercegovine
* Venio Lozert, rukometaš
* Marijan Paljar, rukometaš
* Edin Bašić, rukometaš
* Mustafa Faljić, slikar
* Dragan Šimšić, profesor, pisac i književnik
* Ahmet Fetahagić, narodni heroj

## Također pogledajte 
* Planina Klek

## Bilješke 
## Reference 
## Vanjski linkovi 
* Zvanični sajt grada Zavidovići

Kategorija:Službeni gradovi Bosne i Hercegovine
Kategorija:Gradovi u Federaciji Bosne i Hercegovine
Kategorija:Gradovi u Zeničko-dobojskom kantonu
*